הטבח בבארי

הטבח בבארי היה טבח שביצע ארגון הטרור חמאס בבוקר 7 באוקטובר 2023, שמחת תורה ה'תשפ"ד, בקיבוץ בארי הסמוך לרצועת עזה, כחלק ממתקפת הפתע על ישראל. בטבח נרצחו 101 מחברי הקיבוץ ונחטפו לרצועת עזה 31. בקרב נהרגו 4 מחברי כיתת הכוננות של הקיבוץ בהם הרבש"ץ, 19 לוחמי צה"ל, 8 שוטרי משטרת ישראל ו- 108 מחבלים. בעקבות הטבח בקיבוץ ובשאר יישובי העוטף נפתחה מלחמת חרבות ברזל. קיבוץ בארי הוקם בשנת 1946 כחלק מתוכנית 11 הנקודות, שמטרתה הייתה הכללת אזור הנגב בתוך גבולותיה העתידיים של המדינה היהודית העתידית. שוכן כ-4 קילומטר מזרחית לרצועת עזה. ויום לפני הטבח ציין 77 שנים להיווסדו. בשנים שלפני הטבח אוכלוסיית הקיבוץ מנתה כ-1,200 תושבים, והוא היה הקיבוץ הגדול ביותר בעוטף עזה. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. ב-7 באוקטובר בשעה 6:56 בבוקר, עם תחילת מתקפת הפתע, נכנסו לקיבוץ בארי יותר ממאה מחבלי חמאס חמושים היטב, לאחר שפרצו את המכשולים הישראליים בגבול מול רצועת עזה. תוך זמן קצר, ארגון טרור פלסטיני נוסף, החזית הדמוקרטית לשחרור פלסטין, הודיע כי גם אנשיו (המאורגנים בזרוע צבאית שכינוייה "גדודי ההתנגדות הלאומית") נלחמים בכוחות צה"ל בבארי. לפי כיתת הכוננות, הם חדרו לקיבוץ משלושה מוקדים שונים – מהשער הקדמי, מהשער האחורי ומפרצה נוספת שיצרו בגדר. הנרצחת הראשונה בטבח בבארי הייתה עופרה קידר, בת 70, תושבת הקיבוץ שטיילה בטבע ליד בארי ונרצחה על ידי מחבלי הנוח'בה. גופתה נחטפה לרצועת עזה. 4 מתוך 11 מחברי כיתת הכוננות של הקיבוץ נהרגו. בהמשך נהרגו גם כוח ראשון, של לוחמי גדוד 13 ושוטרי משטרת ישראל, שהגיע ללחום נגד המחבלים. לאחר שכבשו את הקיבוץ במלואו, עברו מחבלי חמאס מבית לבית, בניסיון לפרוץ לבתים וללכוד את האנשים שבתוכם. הם ירו על מבנים והציתו אותם כדי לאלץ את תושביהם לצאת מהבית ואז ירו בהם למוות, וכך רצחו לפחות 98 מתושבי המקום. בין הנרצחים היו גם נשים, ילדים וקשישים, הצעירה בהם היא התינוקת מילה כהן בת ה-10 חודשים (והיא גם אחת משלושת התינוקות שנרצחו בטבח ה-7 באוקטובר כולו), והמבוגרת בהם היא חנה קריצ'מן בת ה-88. מבין 101 נרצחים, 82 הם אנשי הקיבוץ, 2 עובדות זרות מהפיליפינים ו-2 עובדות זרות מסרי לנקה שעבדו בסיעוד. אל המחבלים התלוו צוות צילום ועיתונאי, אשר תיעדו את המעשים והיללו אותם כ"ניצחון פלסטיני". ברשתות החברתיות פורסמו סרטוני תיעוד מתוך הקיבוץ המראים תושבים מובלים יחפים וכפותים בידי מחבלי חמאס. המחבלים תקפו בין היתר כוחות רפואה במרפאת השיניים של הקיבוץ בה רוכזו פצועים רבים. לאחר לחימה ממושכת מול חברי כיתת הכוננות, פרצו המחבלים למרפאה ורצחו בה בין היתר את ד"ר דניאל לוי ואת הפרמדיקית עמית מן. בנוסף למקרי הרצח הרבים, כללה המתקפה גם מקרים של אונס, התעללות מינית והתעללות בגופות. נוסף על הטבח, 31 מהתושבים והאורחים בקיבוץ נחטפו על ידי מחבלי חמאס לשטח רצועת עזה. מספר חטופים נרצחו בידי החמאס: יהודית ווייס, שגופתה אותרה בידי חטיבה 7 בסמוך לבית החולים שיפא, עופרה קידר, סהר ברוך שנהרג במהלך ניסיון חילוץ, איתי סבירסקי ויוסי שרעבי, אילן וייס, מני גודארד, ודרור אור. על פי עדויות כוחות זק"א, רוב מעשי הרצח נעשו בירי ובשריפת אנשים חיים. ניכר שהרבה מגופות ההרוגים הושחתו, כולל תיאורים קשים של עריפת ראשים, שיסוף גרונות ושריפת גופות. לדברי גל כהן, מזכיר הקיבוץ, מספר הילדים שנרצחו ב-7 באוקטובר בקיבוץ בארי היה הגבוה מבין יישובי העוטף שנערך בהם טבח. אחד מניצולי הטבח סיפר כי הקיבוץ "נחרב לחלוטין". בתים רבים בקיבוץ נחרבו ונשרפו, בין היתר חרבה גלריה בארי. מצלמות האבטחה של הקיבוץ תיעדו אזרחים פלסטינים, בהם ילדים, נכים וזקנים, פושטים על הקיבוץ לאורך בוקרו של 7 באוקטובר, ובוזזים מכל הבא ליד, כמו אופניים, טלוויזיות וחפצים אחרים. הבוזזים אף ניסו לבזוז טרקטור של הקיבוץ. הכוח הראשון שהגיע לקיבוץ כלל 5 שוטרים שעבדו במסיבת הנובה הסמוכה בשעה 7:00 בבוקר. לאחר קרב של כחצי שעה ולאחר שאזלה התחמושת, הם עזבו כדי להתחמש בתחנת משטרת אופקים. לאחר מכן הגיע צוות כוננות מיחידת שלדג שנחת במסוק בשעה 8:37 והחל להילחם. בשעות הבוקר המוקדמות נהרג לוחם שלדג רס"ל אהד כהן ושניים נפצעו, לכן החליט צוות הכוננות של שלדג לסגת ולהתמקד בהגנה על שער הקיבוץ מפולשים נוספים. אחריהם הגיעו לקיבוץ לוחמי סיירת מטכ"ל. היחידה באה עם הרבה כוחות ששינה את מאזן כוחות צה"ל בקיבוץ. כמה שעות לאחר הכניסה נפל הלוחם מהיחידה סגן נוה לקס בקרב להגנת תושבי בארי. לאחר מכן הגיעו לקיבוץ כוחות גם מיחידות נוספות: טנקים מגדוד 53 מחטיבה 188 בפיקודו של סא"ל סלמאן חבקה, שייטת 13, יהל"ם, גדוד 890, יחידת הלוט"ר, סיירת צנחנים, יחידה 504, ימ"מ, כוח משירות בתי הסוהר סיירת חרוב, יחידת דובדבן, חטיבת החילוץ וההדרכה, יחידת מתפ"א של משטרת ישראל, פחת"ק 932 תחת פיקוד גדוד 74 לוחמי חטיבת הצנחנים ועוד. הכוחות הללו, בפיקודו של תא"ל ברק חירם, טיהרו את הקיבוץ ממחבלים, בהם כאלה שהתבצרו בכמה מתחמים, בלחימה קשה, שנמשכה עד 9 באוקטובר בצהריים. הקרב הקשה נגד המחבלים נמשך בכל רחבי הקיבוץ וכן חילוצם של מאות מתושבי הקיבוץ שהיו נצורים בבתיהם, רבים מהם פצועים. ביום ראשון הצטרף לקרב מפקד פיקוד דרום האלוף ירון פינקלמן, והקרב הסתיים רק ביום שני בצהריים. ערך מורחב – צוות אלחנן סרן (מיל') אלחנן מאיר קלמנזון, איש מוסד (בנו של הרב בנימין קלמנזון), הגיע באופן עצמאי מעתניאל לבארי יחד עם אחיו מנחם, ובהמשך הצטרף אליהם אחיינו איתיאל. הם חילצו בג'יפ ממוגן במשך כ־15 שעות מעל 100 מתושבי הקיבוץ. לקראת סוף החילוץ נהרג אלחנן מאש מחבלים. בקרב זה נהרג גם סא"ל אלי גינסברג, שהיה מפקד יחידת הלוט"ר. במקביל, בעודו מטפל בפצוע שנפצע קשה, נהרג לוחם שייטת 13 רס"ל אופק רוסו. במפגש בין חברי הקיבוץ למשפחת קלמנזון לאחר הטבח בבארי, צוטט מכתבה של חברת הקיבוץ: "...אלחנן חילץ אותנו מחלון הממ"ד, כשהבית בוער...אחרי שעות ארוכות של מצוקה, הוא הגיע כמו מלאך ומיד נסך בנו ביטחון. הפנים שלו יישארו חקוקים בלבי לעד..." חברי כיתת הכוננות טענו שעל אף שהם נמצאים ארבעה קילומטרים מגבול עזה, הדיווח על כניסת מחבלים לישראל התקבל לאחר יותר מחצי שעה, ולכן לא התארגנו בהתאם. אחד מחברי כיתת הכוננות של הקיבוץ טען כי כאשר פונה פצוע בסוף היום ראה מאות חיילים שהתארגנו לכניסה ללוחמה מחוץ ליישוב ולא פעלו באופן מהיר דיו להציל חיים. בסך הכל נהרגו בקרב 4 מלוחמי כיתת הכוננות של הקיבוץ בהם הרבש"ץ אריק קראוניק, 19 לוחמי צה"ל, ו-8 שוטרי משטרת ישראל. כמו כן, נהרגו 108 מחבלים. רק בערבו של 9 באוקטובר הסתיימה מלאכת פינוי הגופות בידי זק"א. ערך מורחב – פרשת בני הערובה בבארי באחד הבתים התבצרו כ-40 מחבלים שלקחו כבני ערובה 14 מאנשי הקיבוץ ואורחיהם, אותם תכננו לחטוף לעזה, תוך שהם משתמשים בהם כמגן אנושי. במקום התפתח קרב בין כוחות ימ"מ וצה"ל לבין המחבלים, ובשלב מסוים נטל תא"ל ברק חירם, מפקד אוגדה 99, את הפיקוד על הקרב. במקביל התנהל משא ומתן בין הכוחות לבין המחבלים, במהלכו נכנע מפקד חוליית המחבלים והסגיר את עצמו לכוחות יחד עם אחת מבנות הערובה. על פי תחקיר שפורסם בניו יורק טיימס, לקראת ערב התנהל ויכוח בין מפקד צוות הימ"מ שסבר שייתכן שמחבלים נוספים ייכנעו, לבין תא"ל חירם שביקש לסיים את הקרב לפני רדת החשיכה. אל"ם אשי, קצין אג"מ של אוגדה 99 הסביר בראיון שבמצב הכאוס שהיה בקיבוץ באותן שעות: "החשש היה שבחסות החושך, המחבלים יצליחו לצאת מהבית ולהרוג אזרחים נוספים". לאחר שהמחבלים ירו רקטת RPG לעבר הכוחות, הורה תא"ל חירם לצוות טנק צה"לי שהגיע למקום לירות על הבית, וצוות הטנק ירה שני פגזים לתוך הבית. הקרב הסתיים במותם של 12 מבני הערובה וכל המחבלים ששהו בבית. שתי בנות ערובה שרדו. לפי תחקיר מבצעי של חיל השריון, לפי תחקירים שונים, ובהם התחקיר הצבאי - כנראה שרוב בני הערובה לא נהרגו על ידי הפגזים, וככל הנראה נרצחו בידי המחבלים בנשק קל בטרם נורו פגזי הטנק. חברי הקיבוץ שניצלו פונו למלונות בים המלח. בהמשך הם מתוכננים להיקלט ביישוב זמני בקיבוץ חצרים, עד לשיקום הקיבוץ שחלקים גדולים ממנו חרבו בטבח. רבים מחללי הטבח הובאו לקבורה זמנית בקיבוץ רביבים. כשבוע לאחר הטבח, תושבי הקיבוץ הפעילו מחדש את מפעל דפוס בארי. כחודש וחצי לאחר הטבח, החלו חקלאי הקיבוץ לזרוע חיטה בכ-3,000 דונם משדות הקיבוץ. אישים מרחבי העולם הגיעו לבקר בקיבוץ לאחר הטבח. בהם משלחת דיפלומטים, ראש ממשלת ספרד פדרו סנצ'ס, ושר החוץ הבריטי, דייוויד קמרון שכתב בעקבות הביקור: "הבוקר ביקרתי בקיבוץ בארי, אחת הקהילות שניזוקו ממתקפת הטרור המזעזעת שספגה ישראל ב-7 באוקטובר. רציתי לבוא לכאן כדי לראות זאת בעצמי. שמעתי וראיתי דברים שלעולם לא אשכח." ב-27 בנובמבר ביקר במקום נשיא גרמניה, פרנק-ואלטר שטיינמאייר, שביקר במקום יחד עם נשיא המדינה, יצחק הרצוג ואמר בין השאר: "לא קל למצוא את המילים לתאר את מה ששמענו מאלו שיודעים ומאלה שהיו עדים למעשים, לרציחות, להרג ולאונס של חמאס כאן ב-7 באוקטובר". הוא הודיע על כוונת גרמניה לתרום לשיקום גלריה בארי שחרבה בטבח. חברי הקיבוץ הקימו אתר אינטרנט אשר מרכז את סיפורי הנרצחים. נשיא המדינה יצחק הרצוג, כתב אות בספר תורה, לזכרו של אלחנן קלמנזון וכמחווה לגבורתו, הוכנס ספר התורה, על ידי חברי הקיבוץ, לבית הכנסת בבארי. ב-24 באוקטובר סיכל צה"ל את עבד אל-רחמאן, סגן מפקד גדוד נוציראת, שהשתתף בטבח בבארי. במרץ 2024 החליט שר החינוך יואב קיש להעניק את פרס ישראל בתחום תקומה וגבורה אזרחית ל"צוות אלחנן" בעקבות גבורתם בקרב בבארי. בנימוק למתן הפרס נכתב: "מנחם קלמנזון, אחיו אלחנן הי"ד, ואחיינם איתיאל זוהר יצאו מביתם בעתניאל, בשמחת תורה, להציל חיים של תושבי היישובים בעוטף עזה. על אף שאמרו להם שהם לא נצרכים, הם הגיעו לקיבוץ בארי ונכנסו פעם אחר פעם אחר פעם במשך שעות ארוכות לתוך הקיבוץ המותקף וכך הצילו עשרות מתושבי הקיבוץ. בבית האחרון אליו נכנסו, ארב מחבל שירה והרג את אלחנן קלמנזון הי"ד, אחיו של מנחם". ביולי 2024 פורסם כי סיפורו של צוות אלחנן ישולב בתוכנית הלימודים של משרד החינוך החל משנת הלימודים תשפ"ה. בנובמבר 2023 הוצגה במוזיאון מקסי ברומא, תערוכת "תשעים וחמישה אחוזים גן עדן, חמישה אחוזים גיהנום" אותה אצרה נספחת התרבות בשגרירות ישראל באיטליה, ד"ר מאיה קציר. בתערוכה הוצגו עבודות וידאו שהוצגו במשך השנים בגלריה בארי, ומראות את מציאות החיים בקיבוץ בארי ויישובי בעוטף בצל איום הטרור מעזה. ב-30 בנובמבר 2023 נפתחה תערוכה "בארי" של מוזיאוני חיפה במוזיאון העיר חיפה. התערוכה כוללת צילומים של קיבוץ בארי שצולמו לאחר הטבח, צולמו על ידי הצלם החיפאי מיכה בריקמן. בריקמן פגש את מפוני קיבוץ בארי במלון בים המלח, ולאחר מכן נסע לקיבוץ ותיעד את המראות בקיבוץ לאחר הטבח והשריפות. בפתיחת התערוכה נכחו גם משפחות מבארי שהתערוכה נעשתה בתיאום איתם. נאמו בפתיחה עינת קליש רותם ראשת העיר חיפה שסיפרה שמשפחתה במקורה היא מבארי, יותם יקיר מנהל מוזאוני חיפה, הצלם מיכה בריקמן, נציגת קיבוץ בארי אורית כהן, ויפעת אשכנזי אוצרת התערוכה. התערוכה כולל דלת מתכת של ממ"ד שנפרצה, ומיצג במרפסת הכניסה, וכן צילומים של 360 מעלות, שניתן לראותם בעמדות צפייה מיוחדות. בדצמבר 2023 נפתחה במשכן לאומנות עין חרוד התערוכה "חרדת קיבוץ" המציגה את עבודותיו של האמן הרן כסלו תושב קיבוץ בארי. בתערוכה זו ציורים מהשנתיים האחרונות, שבהם צייר את הנוף של בארי ואת החרדה והסכנה שבעבעו מתחתיו, את היופי שהסווה את הפחד שרחש כל הזמן. כסלו ומשפחתו שרדו את הטבח שביצע חמאס בקיבוץ, והציורים ששרדו את המתקפה חולצו מהסטודיו בקיבוץ שבועות לאחר מכן. בעקבות הטבח בבארי כתב יגל הרוש את "קינת בארי" ללחן יהודי-מסורתי. ב-11 ביולי 2024 פרסם צה"ל את תחקיר הקרב על קיבוץ בארי ב-7 באוקטובר. התחקיר התנהל בהובלת האלוף במיל' מיקי אדלשטיין. מהתחקיר עולות מסקנות קשות בדבר התנהלות חלק מהכוחות הלוחמים שהגיעו בשעות הראשונות לקיבוץ. כוחות שהגיעו נסוגו מיד אחרי ההתקלות הראשונה ולא חתרו למגע, מה שהביא לכך שבמשך שבע שעות חברי כיתת הכוננות נלחמו לבדם נגד מאות מחבלים. עוד עולה שכיתת הכוננות של קיבוץ בארי הצליחה למנוע מהמחבלים להסתער על שאר הקיבוץ, מעבר לשכונות המערביות, ובכך מנעו קורבנות נוספים. התחקיר פורסם באתר צה"ל. התחקיר ביקר את התנהלות לוחמי שלדג אשר לאחר ההתקלות הראשונית נסוגו וביצעו מארב על שער הקיבוץ כדי למנוע כניסה של מחבלים נוספים במקום לחתור למגע ולהמשיך להילחם ביחד עם כיתת הכוננות בהגנה על האזרחים. ביקורת זו עוררה כעס בקרב לוחמי שלדג. סא"ל במיל' רוני אליאב, יוצא סיירת מטכ"ל ושלדג כתב בעמוד הפייסבוק שלו כי בין 9 בבוקר ועד 13:30 היחידים שנלחמו בבארי היו 11 לוחמי שלדג. בשעה 12:30 כמעט ולא נשארה להם תחמושת. קצינים ביחידה מובחרת אחרת, לגביה נטען כי חייליה המתינו כשעה מחוץ לקיבוץ וחיכו למפקד שיגיע, הכחישו זאת נמרצות ואמרו כי אלוף במיל' מיקי אדלשטיין, עורך התחקיר על בארי, כלל לא דיבר איתם. בפגישה עם מפקד חיל האוויר אמרו לוחמי שלדג: "לא נטשנו את הקיבוץ, התחקיר שפורסם שקרי. אחרי היתקלות של הכוח עם נפגעים, הלוחמים התמקמו במקום אחר, הקימו מארבים ליד השער וחיסלו עשרות מחבלים. זה שקר להגיד שהלוחמים לא חתרו למגע". מפקד חיל האוויר אמר כי הוא מגבה אותם ויפעל לשנות את התחקיר שפורסם. מדיה וקבצים בנושא הטבח בבארי בוויקישיתוף מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר oct7map ובאתר github. ישראל במלחמה | 12 שעות בממ"ד, בלי חשמל, בלי מים: עדות מקיבוץ בארי, באתר כאן – תאגיד השידור הישראלי, 8 באוקטובר 2023 נחום ברנע, "לא יהיה יותר קיבוץ בארי": כמו בקישינב, השיטה פרחה והשוחט שחט, באתר ynet, 9 באוקטובר 2023 איליה יגורוב, כל בית בבארי הוא סיפור לחימה: "המחבלים הגיעו לכאן כדי לטבוח, הם שרפו אנשים בחיים", באתר ישראל היום, 11 באוקטובר 2023 יואב זיתון, צחנת גופות, סלון שספג טיל נ"ט ושובל דם: דיווח מקיבוץ התופת בארי, באתר ynet, 11 באוקטובר 2023 צחנת גופות, סלון שספג טיל נ"ט ושובל דם: דיווח מקיבוץ התופת בארי, סרטון בערוץ "ynet", באתר יוטיוב (אורך: 08:11) בני הערובה בבארי - הסיפור האמיתי, סרטון בערוץ "כאן 11", באתר יוטיוב לי נעים, ‏"הילדים קראו 'הצילו', אני לא אשכח את זה בחיים": הניצולה מאירוע בני הערובה מדברת, באתר ‏מאקו‏, 9 בדצמבר 2023 "רואים רק דבר אחד - איפה האזרח הבא שצריך להציל": גבורת יהל"ם בבארי, סרטון בערוץ "כאן חדשות", באתר יוטיוב (אורך: 07:06) רשימת אזרחים שנרצחו בבארי בחודש אוקטובר 2023, באתר "לעד" של המוסד לביטוח לאומי Ruth Margalit, The Devastation of Be’eri, The New Yorker, October 19, 2023 יוטב זיתון, כך נראתה המתקפה על בארי, שעה אחר שעה, באתר ynet, 11 ביולי 2024 נועם (דבול) דביר, כרמל, עדן, אורי, אלכס, אלמוג והרש: הסיפורים והתקוות שנגוזו, באתר ישראל היום, 1 בספטמבר 2024 יואב זיתון, כוחות נשארו מחוץ לקיבוץ, פגזי הטנק לא הרגו את בני הערובה: תחקיר הקרב בבארי, באתר ynet, 11 ביולי 2024 מתן צורי, 85 נרצחים ו-30 נעדרים - מהם 26 חטופים: זו רשימת קורבנות הטבח בבארי, באתר ynet, 29 באוקטובר 2023 החטופים לרצועת עזה, באתר כאן קובי פינקלר, תא"ל ברק חירם: כך חיסלנו יותר ממאה מחבלים בקיבוץ בארי, באתר ערוץ 7, 11 באוקטובר 2023 תושבים בישראל לפי ישובים וקבוצות גיל, באתר הלשכה המרכזית לסטטיסטיקה, ‏5 בינואר 2020 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) Canaan Lidor (8 באוקטובר 2023). "Kibbutz Be'eri bloodbath reminds Israelis of fears and fortitude from 1948". Times of Israel. נבדק ב-9 באוקטובר 2023. {{cite news}}: (עזרה) "Al-Qassam fighters engage IOF on seven fronts outside Gaza: Statement". Al Mayadeen English. 8 באוקטובר 2023. אורכב מהמקור ב-8 באוקטובר 2023. נבדק ב-8 באוקטובר 2023. {{cite web}}: (עזרה)תחזוקה - ציטוט: bot: original URL status unknown (link) לי נעים, ‏חבר כיתת הכוננות דיווח לרה"מ: "בארי נמצאת תחת התקפה של מאות מחבלים", באתר ‏מאקו‏, 2 בנובמבר 2023 מתן צורי, בקיבוץ בארי הודיעו: עפרה קידר בת ה-70, שנחטפה לעזה - נרצחה, באתר ynet, 1 בדצמבר 2023 Hadas Gold (9 באוקטובר 2023). "Festivalgoers, children, soldiers: What we know about the people captured by Hamas". CNN. נבדק ב-9 באוקטובר 2023. {{cite news}}: (עזרה) מתן צורי, רוני גרין שאולוב, אדם קוטב, "נחנקנו מהעשן בממ"ד כשהבית בער" | תיעוד מהשתלטות חמאס על בארי, באתר ynet, 9 באוקטובר 2023 ניר חסון, טבח חמאס גרר הפצת סיפורי זוועות שלא כולם קרו במציאות. האמת קשה מספיק, באתר הארץ, 3 בדצמבר 2023 Davies, Alys (7 באוקטובר 2023). "Hostage situations in Israeli towns". What we know about Israeli hostages taken by Hamas (באנגלית). BBC. ארכיון מ-8 באוקטובר 2023. נבדק ב-8 באוקטובר 2023. {{cite web}}: (עזרה) מיכל הלפרין, ‏"הוא רץ להציל חיים, אבל לא היה מי שיציל אותו", באתר ‏מאקו‏, 8 בנובמבר 2023 איתן גליקמן, נטמנה עמית מן, הפרמדיקית שנרצחה במרפאה: "יכולת לברוח, אבל התעקשת להציל חיים", באתר ynet, 10 באוקטובר 2023 איגוד מרכזי הסיוע לנפגעות ולנפגעי תקיפה מינית, זעקה אילמת, 2024, עמ' 14-15,25 ערן נבון, תושבת קיבוץ בארי בזעקה מחרידה: "תעזרו לי - חטפו את אבא שלי!", באתר ישראל היום, 7 באוקטובר 2023; ויויאן סילבר, אשת השלום, נעדרת | נשים עושות שלום, באתר נשים עושות שלום, ‏11 באוקטובר 2023 לילך שובל ואחרים, הותר לפרסום: החטופה יהודית וייס נרצחה בידי מחבלים בעזה, באתר ישראל היום, 16 בנובמבר 2023 עטרה גרמן, ‏מידע מודיעיני בשילוב עדויות:כך נקבע מותם של החטופים בעזה , בעיתון מקור ראשון, 2 בדצמבר 2023 יואב זיתון, צה"ל הודיע למשפחה: החטוף סהר ברוך נהרג במהלך ניסיון חילוצו מהשבי, באתר ynet, 3 בינואר 2024 יעל צ'כנובר, מתן צורי, החטופים איתי סבירסקי ויוסי שרעבי נרצחו בשבי חמאס, באתר ynet, 16 בינואר 2024 הנעדר השלישי שמוגדר מעתה חטוף: אילן וייס, שמשפחתו עודכנה השבוע כי נרצח, באתר ynet, 4 בינואר 2024 מתן צורי, יעל צ'כנובר, קיבוץ בארי הודיע: מני גודארד נרצח, גופתו מוחזקת בעזה, באתר ynet, 8 בפברואר 2024 אילנה שטוטלנד, ‏"חשכו עינינו": על המראות הקשים בזירות הטבח, ההתמודדות הנפשית ותחושת השליחות, באתר מעריב אונליין, 11 באוקטובר 2023 תמיר סטיינמן, אדוה דדון, ‏הרי הריסות ואדמה מפויחת: כניסה ראשונה למוקדי האסון - אחרי הטבח הנורא, באתר ‏מאקו‏, 11 באוקטובר 2023 תמונות החורבן: כך נראו בארי וכפר עזה לאחר הטבח, באתר וואלה, 18 באוקטובר 2023 "הם הביאו אותנו למצב שאנחנו מחפשים את הילדים שלנו בחולות", באתר ‏מאקו‏, 6 בנובמבר 2023 אריאלה איילון, נורו ונשרפו: טבח הילדים בקיבוצי העוטף - כך נאספו העדויות המזוויעות, באתר ynet, 26 בספטמבר 2024 At least 100 killed on Kibbutz Be’eri alone — emergency group, The Times of Israel, ‏9 באוקטובר 2023 (באנגלית) בוזזים מכל הבא ליד: התיעוד החדש מהמתקפה הרצחנית על קיבוץ בארי, סרטון בערוץ "כאן | חדשות - תאגיד השידור הישראלי", באתר יוטיוב (אורך: 02:17) מזעזע | רכוש וחפצים אישיים: תיעוד הביזה של חמאס בקיבוץ בארי, באתר ערוץ 7, 16 באוקטובר 2023 משה שטיינמץ, השוטרים הגיעו לבארי, יצאו להתחמש באופקים - ונשארו להילחם שם, באתר כאן – תאגיד השידור הישראלי, 11 ביולי 2024 יואב זיתון, עינב חלבי, הותר לפרסום: סא"ל סלמאן חבקה, גיבור הקרב בבארי, נפל הלילה בלחימה בעזה, באתר ynet, 2 בנובמבר 2023 כאן 11, ראיון של מג"ד רם, סא"ל אביחי הרשטיק, באתר www.ifatmediasite.com אור הלר, קצין בכיר על הטבח בבארי: "כשלנו בהגנה, המחבלים התחפשו לחיילים", באתר חדשות 13, 11 באוקטובר 2023 מחיר הדמים של היחידות המיוחדות שהיו בקו הראשון של הלחימה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 05:47) לי נעים, ‏בזמן שהלחימה משתוללת בקיבוץ בארי - מאות חיילים חיכו בחוץ, באתר ‏מאקו‏, 19 בדצמבר 2023 שרית מגן אילנה דיין, ‏מפקד אוגדה 99: "לא מכיר יכולת שלנו להשמיד את חמאס על תשתיותיו ומוסדותיו, מבלי להיכנס ולכבוש את השטח", באתר ‏מאקו‏, 26 באוקטובר 2023 דביר עמר, הרב בני קלמנזון: "הילדים התקשרו אליי: אבא, סבא, אלחנן", באתר ערוץ 7, 11 באוקטובר 2023; חנן גרינווד, צוות אלחנן: המשפחה מעתניאל שחילצה לבדה עשרות מהתופת בעוטף עזה, באתר ישראל היום, 8 באוקטובר 2023; יענקי פרבר, "צוות אלחנן" הציל כמאה בני אדם מהתופת: צעקו לתושבים "שמע ישראל", באתר בחדרי חרדים, 15 באוקטובר 2023; "צוות אלחנן" - תיעוד ראשון של החילוץ ההירואי מבארי, סרטון באתר יוטיוב אסף זגריזק, ‏הכירו את "צוות אלחנן": המשפחה שחילצה מאה תושבים מהתופת בבארי, באתר גלובס, 14 בדצמבר 2023 שיר פרידה: "התקווה 6" ספדו ללוחם השייטת אופק, עם השיר שהכי אהב, באתר כאן – תאגיד השידור הישראלי, 25 באוקטובר 2023 סיפור הגבורה המדהים של צוות אלחנן קלמנזון | חרבות ברזל ברגע של חכמה, סרטון בערוץ "רגע של חכמה", באתר יוטיוב (אורך: 05:52) לי נעים, ‏חבר כיתת הכוננות דיווח לרה"מ: "בארי נמצאת תחת התקפה", באתר ‏מאקו‏, 2 בנובמבר 2023 ynet - מלחמת 7 באוקטובר: פרטי החללים והנרצחים, באתר ynet הטבח בבארי: יותר מ-100 גופות אותרו בקיבוץ, באתר ynet, 9 באוקטובר 2023 זעזוע בדרום: מעל 100 גופות נמצאו בקיבוץ בארי, באתר "סרוגים", 9 באוקטובר 2023 אסף ליברמן, המיתוס - והסיפור האמיתי: בחזרה לאירוע בני הערובה בבארי, באתר כאן – תאגיד השידור הישראלי, 6 בדצמבר 2023 Patrick Kingsley, Aaron Boxerman, Natan Odenheimer, Ronen Bergman and Marco Hernandez, The Day Hamas Came. New York Times, December 22 2023 עמית סגל, ‏תחקיר הבית של פסי: מסקנות חיל השריון - פגז הטנק לא גרם למות בני הערובה, באתר ‏מאקו‏, 2 באפריל 2024. יניב קובוביץ, תחקיר צה"ל: כוחות גדולים לא נכנסו לבארי, לוחמים פצועים פונו לפני אזרחים; ברק חירם פעל במקצועיות, באתר הארץ, 11 ביולי 2024 הבית החדש של קיבוץ בארי: ייקלטו באופן זמני בחצרים, באתר ‏מאקו‏, 22 בנובמבר 2023 שלומי הלר‏, עוד בור ועוד בור: ברביבים קוברים בדמעות 100 מנרצחי הטבח בעוטף, באתר וואלה, 23 באוקטובר 2023 דוד טברסקי וטל כספין, ‏"בראי ההיסטוריה הקיבוצית, זה אירוע שגמר את הבית הציוני הראשון", באתר דבר העובדים בארץ ישראל, 19 בדצמבר 2023 ניר כהן, אנשי דפוס בארי שבו למפעל: "משבת עד שלישי בכינו. ואז התחלנו לחשוב קדימה", באתר ynet, 15 באוקטובר 2023 מתן צורי, בבארי חזרו לזרוע חיטה בשדות: "מנצלים את ימי ההפוגה, נעבוד בכל יום של שקט", באתר ynet, 28 בנובמבר 2023 אריאל כהנא, ח"כים ודיפלומטים בינ"ל ביקרו בבארי: "יש פייק ניוז בעולם; שיראו בעיניים וירגישו את הזוועות", באתר ישראל היום, 17 באוקטובר 2023 ציוץ של Daniel Meron 🇮🇱🎗 ברשת החברתית אקס (טוויטר), 23 בנובמבר 2023 שר החוץ הבריטי ביקר בבארי: "שמעתי וראיתי דברים שלעולם לא אשכח", באתר דבר העובדים בארץ ישראל, 23 בנובמבר 2023 לירן וינשטיין, ‏נשיא גרמניה סייר בבארי והחליט לתרום 7 מיליון יורו, באתר "סרוגים", 27 בנובמבר 2023 זוכרים את חברינו וחברותינו, באתר remember-beeri "המחווה של קיבוץ בארי לאלחנן קלמנזון ז"ל", באתר ערוץ 7, 15 בינואר 2024 חוסל מחבל שהשתתף בפשיטה הרצחנית בבארי, באתר ערוץ 7, 24 באוקטובר 2023 פרס ישראל על גבורה אזרחית יוענק לחברי "צוות אלחנן", שהצילו עשרות אנשים בבארי, באתר ynet, 19 במרץ 2024 גיבורי ה-7 באוקטובר: פרס ישראל לתקומה יוענק ל'צוות קלמנזון', באתר ערוץ 7, 19 במרץ 2024 החל משנה הבאה: סיפור גבורתו של אלחנן קלמנזון ישולב בתוכנית הלימודים, באתר "סרוגים", 17 ביולי 2024 "חובתנו המוסרית": סיפור הגבורה של "צוות אלחנן" ישולב בתוכנית הלימודים, באתר חדשות 13, 17 ביולי 2024 admin, At the Maxxi in Rome there is an exhibition on the kibbutz of the October 7 massacre, Breaking Latest News, ‏18 בנובמבר 2023 (באנגלית) novantacinque per cento paradiso, cinque per cento inferno | MAXXI, www.maxxi.art, ‏16 בנובמבר 2023 (באיטלקית) בארי בעיניו של הצלם החיפאי מיכה בריקמן, באתר כלבו – חיפה והצפון, 26 בנובמבר 2023 הרן כסלו - חרדת קיבוץ, באתר משכן לאומנות עין חרוד שחר בנימיני, "אתה מסתכל על הילדים שלך ויודע שעוד רגע שוחטים אתכם", באתר מגזין את, ‏30 בנובמבר 2023 יגל הרוש / קינת בארי Yagel Haroush \ The Lament of Be'eri, סרטון בערוץ "יגל הרוש", באתר יוטיוב (אורך: 03:35). שי לוי, ‏דקה אחר דקה: תחקיר צה"ל – הקרב על קיבוץ בארי ב-7 באוקטובר, באתר ‏מאקו‏, 11 ביולי 2024 עפר שלח, תחקיר בארי: תמונה מבהילה של קריסת מערכות, באתר ynet, 11 ביולי 2024 אבי אשכנזי, ‏תחקיר בארי עשה הנחות לבכירים - על גבם של הלוחמים הנועזים, באתר מעריב אונליין, 11 ביולי 2024 תחקיר הקרב בקיבוץ בארי, באתר צה"ל, 11 ביולי 2024 נינה פוקס, יואב זיתון, יוצא שלדג נגד תחקיר בארי: "מישהו מזייף את המציאות", באתר ynet, 14 ביולי 2024 איתי בלומנטל, לוחמי שלדג מגיבים על התחקיר בבארי: "הפכו אותנו לשעיר לעזאזל" | הציטוטים, באתר כאן – תאגיד השידור הישראלי, 14 ביולי 2024